Under [[Besættelsen]] var han modstandsmand tilknyttet [[Frit Danmark]]s tjenestemandsgrupper, der blev etableret [[1943]] og bestod af embedsmænd i centraladministrationen, som var modstandere af [[Samarbejdspolitikken|samarbejdet]] med [[værnemagt]]en. [[Isi Grünbaum]] blev formand for gruppen og Kampmann medhjælper. Med i gruppen var [[Fritz Michael Hartmann]], [[Hans Topsøe-Jensen]] og Jørgen Jensen, kaldet "Den Lange". Gruppen havde især til formål at sprede illegale blade fra Frit Danmark i det administrative system og at modarbejde tyskvenlige ansatte. Det blev til bladet ''Danske Tjenestemænd'', hvis første nummer udkom i slutningen af 1943.<ref>Jesper Skov, "Viggo Kampmann under besættelsen", ''Siden Saxo'', nr. 4, 2004, s. 39. [http://130.225.142.181/fileadmin/saxo-abstract-uploads/viggo_kampmann_under_besaettelsen_2004_4.pdf Online (PDF)] {{Webarchive|url=https://web.archive.org/web/20110810135641/http://130.225.142.181/fileadmin/saxo-abstract-uploads/viggo_kampmann_under_besaettelsen_2004_4.pdf |date=10. august 2011 }}</ref>
Erhvervsliv Ledere